CELEX: 22001A1227(05)
Language: lt
Date: 1008633600000
Title: Papildomas protokolas derinantis Europos bendrijos ir buvusiosios Jugoslavijos Makedonijos Respublikos Laikinojo susitarimo prekybos aspektus siekiant atsižvelgti į šalių derybų dėl abipusių preferencinių prekybos nuolaidų tam tikroms vyno rūšims, vyno rūšių pavadinimų abipusio pripažinimo, apsaugos ir kontrolės bei spiritinių ir aromatintų gėrimų pavadinimų abipusio pripažinimo, apsaugos ir kontrolės rezultatus

Svarbus teisinis pranešimas

|

22001A1227(05)

Oficialusis leidinys L 342 , 27/12/2001 p. 0027 - 0028

		PAPILDOMAS PROTOKOLASderinantis Europos bendrijos ir buvusiosios Jugoslavijos Makedonijos Respublikos Laikinojo susitarimo prekybos aspektus siekiant atsižvelgti į šalių derybų dėl abipusių preferencinių prekybos nuolaidų tam tikroms vyno rūšims, vyno rūšių pavadinimų abipusio pripažinimo, apsaugos ir kontrolės bei spiritinių ir aromatintų gėrimų pavadinimų abipusio pripažinimo, apsaugos ir kontrolės rezultatusEUROPOS BENDRIJA, toliau — Bendrija,irBUVUSIOJI JUGOSLAVIJOS MAKEDONIJOS RESPUBLIKA, toliau - buvusioji Jugoslavijos Makedonijos Respublika,toliau— Susitariančiosios Šalys,KADANGI 2001 m. balandžio 9 d. Liuksemburge pasikeitimu raštais buvo pasirašytas Europos Bendrijų bei jų valstybių narių ir buvusiosios Jugoslavijos Makedonijos Respublikos stabilizacijos ir asociacijos susitarimas;KADANGI Stabilizacijos ir asociacijos susitarimo 27 straipsnio 4 dalis numato, kad dar reikia derybomis parengti susitarimą dėl vyno ir spiritinių gėrimų;KADANGI 2001 m. birželio 1 d. įsigaliojo Laikinasis susitarimas, užtikrinantis sutartinių santykių nustatymu grindžiamą prekybos ryšių plėtojimą ir įgyvendinantis Stabilizacijos ir asociacijos susitarimo nuostatas dėl prekybos ir su prekyba susijusių reikalų. Laikinojo susitarimo 14 straipsnio 4 dalis pakartoja įsipareigojimą sudaryti atskirą susitarimą dėl vyno ir spiritinių gėrimų;KADANGI šiuo pagrindu buvo pradėtos ir baigtos Šalių derybos;KADANGI, siekiant užtikrinti bendro stabilizacijos proceso darną, susitarimas dėl vyno ir stipriųjų gėrimų turėtų būti protokolo forma integruotas į Laikinąjį susitarimą;KADANGI šis Protokolas dėl vyno ir stipriųjų gėrimų turėtų įsigalioti 2002 m. sausio 1 d.;KADANGI šiuo tikslu reikia kuo greičiau įgyvendinti šio Protokolo nuostatas;SIEKDAMOS vynų, spiritinių ir aromatintų gėrimų pardavimui savo atitinkamose rinkose sudaryti palankias sąlygas, remiantis lygybės, abipusės naudos ir abipusiškumo principais;ATSIŽVELGDAMOS į abiejų Susitariančiųjų Šalių suinteresuotumą abipuse vynų, spiritinių ir aromatintų gėrimų nuorodų apsauga ir kontrole,SUSITARĖ:1 straipsnisŠį Protokolą sudaro:1. Susitarimas dėl abipusių preferencinių prekybos lengvatų tam tikroms vyno rūšims (šio Protokolo I priedas);2. Susitarimas dėl vyno rūšių pavadinimų abipusio pripažinimo, apsaugos ir kontrolės (šio Protokolo II priedas);3. Susitarimas dėl spiritinių ir aromatinių gėrimų pavadinimų abipusio pripažinimo, apsaugos ir kontrolės (šio Protokolo III priedas).2 punkte minėto susitarimo 5 straipsnyje ir 3 punkte minėto susitarimo 5 straipsnyje nurodyti sąrašai nustatomi vėlesniame etape ir tvirtinami šių susitarimų atitinkamai 13 ir 14 straipsniuose nustatyta tvarka.2 straipsnisŠis Protokolas yra Laikinojo susitarimo sudedamoji dalis. Šio Protokolo priedai yra jo sudedamoji dalis.3 straipsnisŠį Protokolą Bendrija ir buvusioji Jugoslavijos Makedonijos Respublika patvirtina laikydamosi savo teisinių procedūrų. Susitariančiosios Šalys imasi reikiamų priemonių šiam Protokolui įgyvendinti.Susitariančiosios Šalys viena kitai praneša apie šio straipsnio pirmoje pastraipoje nurodytų procedūrų atlikimą.4 straipsnisAtlikus 3 straipsnyje nurodytas procedūras, šis Protokolas įsigalioja nuo 2002 m. sausio 1 d. ir taikomas nuo tos pačios.5 straipsnisŠis Protokolas sudarytas dviem egzemplioriais, kiekvienas iš jų Susitariančiųjų Šalių oficialiomis kalbomis. Visi tekstai yra autentiški.--------------------------------------------------